ΚΑΝΟΝΙΣΜΟΣ (ΕΟΚ) αριθ. 598/86 ΤΗΣ ΕΠΙΤΡΟΠΗΣ

της 28ης Φεβρουαρίου 1986

για την εφαρμογή του συμπληρωματικού μηχανισμού που ισχύει κατά τις συναλλαγές για τις εισαγωγές στην Ισπανία μαλακού αρτοποιήσιμου σίτου, προέλευσης Κοινότητας, με τη σύνθεσή της στις 31 Δεκεμβρίου 1985

<(BLK0)LA ORG="CCF">GR</(BLK0)LA>

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που ισχύει κατά τις συναλλαγές (1), και ιδίως το άρθρο 7 παράγραφος 1,

Εκτιμώντας:

ότι, σύμφωνα με το άρθρο 81 της πράξης προσχώρησης, οι εισαγωγές μαλακού αρτοποιήσιμου σίτου στην Ισπανία υπόκεινται στον προαναφερόμενο μηχανισμό 7 ότι ο μαλακός σίτος που έχει αποτελέσει αντικείμενο μιας από τις μεθόδους επεξεργασίας που θεσπίζει ο κανονισμός (ΕΟΚ) αριθ. 575/86 της Επιτροπής (2), δεν υπόκειται στο μηχανισμό αυτό 7

ότι, στο άρθρο 84 της πράξης, έχει καθοριστεί, για το έτος 1986, μια ποσότητα «στόχου» για τις εισαγωγές στην Ισπανία αυτού του σιτηρού, προέλευσης Κοινότητας, με τη σύνθεσή της στις 31 Δεκεμβρίου 1985, και έχει προβλέψει ένα ρυθμό αύξησης αυτής της ποσότητας κατά 15% κατ` έτος για τα επόμενα έτη 7 ότι πρέπει να καθορισθούν ακριβώς οι ποσότητες για τα έτη 1987 ώς 1989 7 ότι, λαμβάνοντας υπόψη το στόχο που επιδιώκεται με το καθεστώς των ΣΜΣ, πρέπει να αναφέρεται ακριβώς ότι το τμήμα της ποσότητας «στόχου» που δεν χρησιμοποιήθηκε κατά την διάρκεια ενός έτους δεν μπορεί να μεταφερθεί στο επόμενο έτος 7

ότι, για να είναι σωστή η διαχείριση, οι ποσότητες για τις οποίες μπορούν να εκδοθούν πιστοποιητικά-ΣΜΣ κατά τη διάρκεια ενός μηνός, πρέπει να είναι περιορισμένες 7

ότι, για να αποφευχθούν οι αιτήσεις χορήγησης πιστοποιητικού-ΣΜΣ με κερδοσκοπικό σκοπό, η διάρκεια ισχύος των τελευταίων πρέπει να περιορίζεται σε μια σχετικά σύντομη περίοδο, αρκετή για την διεξαγωγή των διατυπώσεων εισαγωγής κάτω από κανονικές συνθήκες 7 ότι η τήρηση της δέσμευσης του δικαιούχου του πιστοποιητικού-ΣΜΣ μπορεί να εξασφαλισθεί με την σύσταση ασφάλειας 7

ότι, με βάση αφενός τις διαθέσιμες προβλέψεις παραγωγής και κατανάλωσης μαλακού αρτοποιήσιμου σίτου στην Ισπανία ή στην Κοινότητα, με την σύνθεσή της στις 31 Δεκεμβρίου 1985, και αφετέρου τον επιθυμητό ρυθμό αύξησης των συναλλαγών, ενδείκνυται να καθορισθεί το ενδεικτικό ανώτατο όριο που προβλέπεται στο άρθρο 83 της πράξης σε επίπεδο που να επιτρέπει την αρμονική εξέλιξη του ενδοκοινοτικού εμπορίου μέχρι το τέλος του έτους 1986 7 ότι ο σκοπός αυτός μπορεί να επιτευχθεί με τον καθορισμό του ανωτάτου επιπέδου στο επίπεδο της ποσότητας «στόχου» 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του συμπληρωματικού μηχανισμού που ισχύει κατά τις συναλλαγές, ονομαζόμενος στο εξής ΣΜΣ, που προβλέπεται στα άρθρα 81 και επόμενα της πράξης προσχώρησης, νοείται ως μαλακός αρτοποιήσιμος σίτος κάθε μαλακός σίτος που δεν έχει υποβληθεί σε επεξεργασία σύμφωνα με τις διατάξεις του κανονισμού (ΕΟΚ) αριθ. 575/86 της Επιτροπής.

Άρθρο 2

Για την περίοδο μέχρι 31 Δεκεμβρίου 1989:

1. Η ποσότητα -στόχου» που αναφέρεται στο άρθρο 84 της πράξης προσχώρησης καθορίζεται σε:

- 175000 τόνους για το έτος 1986,

- 201250 τόνους για το έτος 1987,

- 231438 τόνους για το έτος 1988,

- 266154 τόνους για το έτος 1989.

2. Δεν μπορούν να εκδοθούν πιστοποιητικά-ΣΜΣ κατά τη διάρκεια ενός μηνός, για μια ποσότητα που υπερβαίνει κατά 50% την ποσότητα -στόχου» που αναφέρεται στο σημείο 1, για το εν λόγω έτος.

3. Το τμήμα της ποσότητας -στόχου» που δεν χρησιμοποιήθηκε κατά τη διάρκεια ενός έτους δεν μεταφέρεται στο επόμενο έτος.

Άρθρο 3

1.%Τα πιστοποιητικά-ΣΜΣ για τον μαλακό αρτοποιήσιμο σίτο ισχύουν από την ημέρα έκδοσής τους μέχρι την λήξη του δευτέρου μήνα μετά την έκδοσή τους. Ωστόσο, όσον αφορά τα πιστοποιητικά που εκδίδονται κατά τον Νοέμβριο και Δεκέμβριο, η διάρκεια ισχύος τους περιορίζεται μέχρι τις 31 Δεκεμβρίου του έτους έκδοσης.

2.%Η αίτηση χορήγησης πιστοποιητικού πρέπει να συνοδεύεται από σύσταση ασφάλειας 5 ECU ανά τόνο.

Άρθρο 4

Το ενδεικτικό ανώτατο όριο εισαγωγής που αναφέρεται στο άρθρο 83 παράγραφος 1 της πράξης προσχώρησης καθορίζεται σε 175000 τόνους για το έτος 1986.

Άρθρο 5

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1986.

Για την ΕπιτροπήFrans ANDRIESSENΑντιπρόεδρος